title: 2008/111/EY,Euratom: Komission päätös, tehty 7 päivänä joulukuuta 2007 , eurooppalaisen tutkimusalueen komitean perustamisesta

text:
               14.2.2008

               FI

               Euroopan unionin virallinen lehti

               L 40/7

      KOMISSION PÄÄTÖS,
   tehty 7 päivänä joulukuuta 2007,
   eurooppalaisen tutkimusalueen komitean perustamisesta
   (2008/111/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan atomienergiayhteisön perustamissopimuksen,
   sekä katsoo seuraavaa:

               (1)

               Komission päätöksellä 2001/531/EY, Euratom (1) perustettiin eurooppalaisen tutkimuksen neuvoa-antava komitea tarkastelemaan yleisiä tutkimuspoliittisia kysymyksiä.

               (2)

               Tutkimukseen liittyvien uusien haasteiden vuoksi komissio kaavaili vihreässä kirjassaan ”Eurooppalainen tutkimusalue: uudet näköalat” (2) eurooppalaisen tutkimuksen neuvoa-antavan komitean uudistamista, jotta voidaan kohentaa sen asemaa eurooppalaisen tutkimusalueen toteuttamisessa sekä joustavoittaa ja tehostaa ryhmän toimintaa.

               (3)

               Tämän vuoksi on tarpeen perustaa uusi asiantuntijaryhmä eurooppalaisen tutkimukseen ja teknologian kehittämiseen liittyvän politiikan alalla ja määritellä sen tehtävät ja kokoonpano.

               (4)

               Ryhmän olisi neuvottava komissiota eurooppalaisen tutkimusalueen toteuttamisessa ottaen huomioon komission vihreässä kirjassa ”Eurooppalainen tutkimusalue: uudet näköalat” esitetyt tavoitteet.

               (5)

               Ryhmän olisi tuettava komissiota sen pyrkiessä tavoitteisiin, jotka on määritetty Euroopan atomienergiayhteisön (Euratom) seitsemännestä ydinalan tutkimuksen ja koulutuksen puiteohjelmasta (2007–2011) 18 päivänä joulukuuta 2006 tehdyssä neuvoston päätöksessä 2006/970/Euratom (3) ja Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Yhteistyö”19 päivänä joulukuuta 2006 tehdyssä neuvoston päätöksessä 2006/971/EY (4).

               (6)

               Ryhmän olisi koostuttava tiedeyhteisöä, teollisuutta, palvelusektoria ja yhteiskunnallisia toimijoita edustavista asiantuntijoista.

               (7)

               Olisi annettava uuden ryhmän jäseniin sovellettavat tietojen luovuttamista koskevat säännöt, sanotun kuitenkaan rajoittamatta komission sisäisiin menettelysääntöihin päätöksellä 2001/844/EY, EHTY, Euratom (5) liitettyjen turvallisuussäännösten soveltamista.

               (8)

               Ryhmän jäsenten henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (6) säännöksiä.

               (9)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa.

               (10)

               Päätös 2001/531/EY olisi korvattava tällä päätöksellä,

         ON PÄÄTTÄNYT SEURAAVAA:
   1 artikla
   Eurooppalaisen tutkimusalueen komitea
   Perustetaan 1 päivästä maaliskuuta 2008 lähtien eurooppalaisen tutkimusalueen komitea, jäljempänä ‘komitea’.
   2 artikla
   Tehtävät
   1.   Komitean tehtävänä on:

               a)

               neuvoa komissiota eurooppalaisen tutkimusalueen toteuttamisessa;

               b)

               antaa komission pyynnöstä tai omasta aloitteestaan lausuntoja eurooppalaisen tutkimusalueen toteuttamisesta;

               c)

               antaa komissiolle vuosikertomus eurooppalaisen tutkimusalueen nykytilasta.

         2.   Komitealle tiedotetaan säännöllisesti asiaan liittyvästä kehityksestä ja toimista.
   3.   Komission yksiköt antavat komitealle sen virallisesta pyynnöstä kirjallisia kannanottoja sen lausunnoista tai neuvoista. Lisäksi komission yksiköt voivat toimittaa komitealle säännöllisesti tietoa mahdollisesti toteutetuista jatkotoimista.
   4.   Komitea antaa lausuntonsa komission asettamassa määräajassa.
   3 artikla
   Kuuleminen
   1.   Komissio voi kuulla komiteaa missä tahansa eurooppalaisen tutkimusalueen toteuttamiseen liittyvissä kysymyksissä.
   2.   Komitean puheenjohtaja voi ilmoittaa komissiolle, että komitean kuuleminen tietystä kysymyksestä on toivottavaa.
   4 artikla
   Kokoonpano – Jäsenten nimittäminen
   1.   Komitea koostuu 22 jäsenestä, jotka edustavat tiedeyhteisöä, teollisuutta ja kansalaisyhteiskuntaa.
   2.   Komissio nimittää komitean jäsenet. Koko valinta- ja nimitysmenettelyssä sovelletaan seuraavia perusteita:

               —

               kokemus tutkimuspolitiikan suunnittelusta ja täytäntöönpanosta,

               —

               tutkimukseen ja/tai tutkimuksen hallinnointiin liittyvä huippuosaaminen,

               —

               kokemus neuvonantotehtävistä eurooppalaiselta tai kansainväliseltä tasolta,

               —

               tieteen ja teknologian eri alojen tasapaino, mukaan lukien henkilöt, joilla on erityiskokemusta sekä korkeakouluista että yritysmaailmasta,

               —

               maantieteellinen tasapaino, jossa otetaan huomioon puiteohjelmiin assosioituneet maat,

               —

               asianmukainen sukupuolten välinen tasapaino.

         3.   Sopivina pidetyt hakijat voidaan lisätä varallaololuetteloon, jota komissio voi käyttää nimittäessään uusia jäseniä.
   4.   Komissio nimittää jäsenet yksityishenkilöinä, ja heidän on komissiolle neuvoja antaessaan oltava ulkopuolisesta vaikutuksesta riippumattomia.
   5.   Jäsenten on ilmoitettava komissiolle hyvissä ajoin mahdollisista eturistiriidoista, jotka voivat vaarantaa heidän puolueettomuutensa.
   6.   Jäsenet nimetään nelivuotiskaudeksi, joka voidaan uusia, ja he jatkavat tehtävässään kunnes heidän tilalleen valitaan uusi jäsen 7 kohdan mukaisesti tai heidän toimikautensa päättyy.
   7.   Jäsenten tilalle voidaan nimittää uusi jäsen toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti komitean työhön;

               c)

               jäsen ei täytä perustamissopimuksen 287 artiklassa määrättyjä vaatimuksia;

               d)

               jäsen ei ole ulkopuolisista vaikutuksista riippumaton, mikä on 4 kohdan säännösten vastaista;

               e)

               jäsen ei ole ilmoittanut komissiolle hyvissä ajoin eturistiriidasta, mikä on 5 kohdan säännösten vastaista.

         8.   Jäsenten nimet julkaistaan tutkimuksen pääosaston verkkosivuilla.
   Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti.
   5 artikla
   Toiminta
   1.   Komitea valitsee jäsentensä joukosta yksinkertaisella enemmistöllä puheenjohtajan ja kaksi varapuheenjohtajaa.
   Puheenjohtaja ja varapuheenjohtajat muodostavat komitean työvaliokunnan. Työvaliokunta vastaa komitean työn organisoinnista.
   2.   Komitea voi komission suostumuksella perustaa alaryhmiä tutkimaan erityiskysymyksiä komitean vahvistaman tehtävänmäärityksen mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komissio voi pyytää käsiteltävän asian erityisasiantuntijoita tai asiaa hyvin tuntevia tarkkailijoita osallistumaan komitean tai jonkin alaryhmän työhön, jos se on komission mielestä tarpeellista tai hyödyllistä.
   4.   Komitean tai sen alaryhmän toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   5.   Komitea ja sen alaryhmät kokoontuvat yleensä komission tiloissa komission vahvistamia menettelyjä ja aikataulua noudattaen. Komissio huolehtii sihteeripalveluista. Komission edustajat voivat olla läsnä komitean ja sen alaryhmien kokouksissa.
   6.   Komitea vahvistaa työjärjestyksensä komission esittämän luonnoksen pohjalta.
   7.   Komissio voi julkaista tai asettaa Internetissä saataville komitean tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   6 artikla
   Kulujen korvaaminen
   Komissio korvaa komitean toimintaan liittyvät jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Komitean ja alaryhmien jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksikön komitealle varaaman vuositalousarvion rajoissa.
   7 artikla
   Kumoaminen
   Kumotaan päätös 2001/531/EY, Euratom.
   8 artikla
   Päättymisajankohta
   Tämän päätöksen voimassaolo päättyy 29 päivänä helmikuuta 2012.

      Tehty Brysselissä 7 päivänä joulukuuta 2007.

            Komission puolesta

         Janez POTOČNIK

            Komission jäsen

      (1)  EYVL L 192, 14.7.2001, s. 21.

      (2)  KOM(2007) 161 lopullinen, 4.4.2007.

      (3)  EUVL L 400, 30.12.2006, s. 60, oikaisu EUVL L 54, 22.2.2007, s. 21.

      (4)  EUVL L 400, 30.12.2006, s. 86, oikaisu EUVL L 54, 22.2.2007, s. 30.

      (5)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (6)  EYVL L 8, 12.1.2001, s. 1.


title: Euroopan parlamentin päätös (EU) 2017/1624, annettu 27 päivänä huhtikuuta 2017, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka VII – Alueiden komitea

text:
               29.9.2017

               FI

               Euroopan unionin virallinen lehti

               L 252/133

         EUROOPAN PARLAMENTIN PÄÄTÖS (EU) 2017/1624,
   annettu 27 päivänä huhtikuuta 2017,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka VII – Alueiden komitea
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0275/2016) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2015 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 55, 99, 164, 165 ja 166 artiklan (5),

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0141/2017),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman alueiden komitealle, Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan talous- ja sosiaalikomitealle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 375, 13.10.2016, s. 1.

      (4)  EUVL C 380, 14.10.2016, s. 147.

      (5)  EUVL L 298, 26.10.2012, s. 1.


title: Neuvoston päätös (YUTP) 2015/1148, annettu 14 päivänä heinäkuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               14.7.2015

               FI

               Euroopan unionin virallinen lehti

               L 186/2

         NEUVOSTON PÄÄTÖS (YUTP) 2015/1148,
   annettu 14 päivänä heinäkuuta 2015,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 24 päivänä marraskuuta 2013 Iranin kanssa sopimukseen yhteisestä toimintasuunnitelmasta, jossa määritetään lähestymistapa pitkän aikavälin kattavan ratkaisun löytämiseksi Iranin ydinkysymykseen. Sovittiin, että tähän kokonaisvaltaiseen ratkaisuun johtavan prosessin ensimmäisessä vaiheessa molemmat osapuolet toteuttavat kuuden kuukauden ajan yhdessä sovittuja alustavia toimenpiteitä, joita voidaan jatkaa yhteisellä sopimuksella.

               (3)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, sopivat 2 päivänä huhtikuuta 2015 Iranin kanssa yhteisen kattavan toimintasuunnitelman (Joint Comprehensive Plan of Action, jäljempänä ’JCPOA’) keskeisistä kohdista Iranin kanssa.

               (4)

               Neuvosto päätti 10 päivänä heinäkuuta 2015 antamallaan päätöksellä (YUTP) 2015/1130 (2) jatkaa yhteisen toimintasuunnitelman toimenpiteiden täytäntöönpanoa 13 päivään heinäkuuta 2015.

               (5)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 14 päivänä heinäkuuta 2015 sopimukseen Iranin ydinohjelmaa koskevasta pitkän aikavälin kattavasta ratkaisusta. JCPOA:n menestyksellinen täytäntöönpano varmistaa Iranin ydinohjelman yksinomaan rauhanomaisen luonteen ja sillä päästään kaikkien ydinohjelmaan liittyvien pakotteiden kattavaan poistamiseen.

               (6)

               Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, sopivat 14 päivänä heinäkuuta 2015 Iranin kanssa yhteisen toimintasuunnitelman mukaisten toimenpiteiden täytäntöönpanon jatkamisesta, jotta JCPOA:n täytäntöönpanon edellyttämät tarpeelliset järjestelyt ja valmistelut saadaan toteutettua.

               (7)

               Yhteisessä toimintasuunnitelmassa määritettyjen unionin rajoittavien toimenpiteiden keskeytystä olisi näin ollen jatkettava 14 päivään tammikuuta 2016 saakka. Asianomaiset sopimukset olisi pantava täytäntöön tuohon päivämäärään mennessä.

               (8)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/413/YUTP 26 a artikla seuraavasti:

      ”26 a artikla
      1.   Keskeytetään 3 a artiklan 1 kohdassa säädetyn kiellon soveltaminen 14 päivään tammikuuta 2016 saakka iranilaisen raakaöljyn kuljetuksen osalta.
      2.   Keskeytetään 3 a artiklan 2 kohdassa säädetyn kiellon soveltaminen 14 päivään tammikuuta 2016 saakka iranilaisen raakaöljyn tuontiin, ostoon tai kuljetukseen liittyvien vakuutusten ja jälleenvakuutusten myöntämisen osalta.
      3.   Keskeytetään 3 b artiklassa säädetyn kiellon soveltaminen 14 päivään tammikuuta 2016 saakka.
      4.   Keskeytetään 4 c artiklassa säädetyn kiellon soveltaminen 14 päivään tammikuuta 2016 saakka kullan ja jalometallien osalta.
      5.   Korvataan 10 artiklan 3 kohdan a, b ja c alakohta seuraavilla alakohdilla 14 päivään tammikuuta 2016 saakka:

                  ’a)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat alle 1 000 000 euron suuruiset siirrot sekä alle 400 000 euron suuruisiin henkilökohtaisiin rahalähetyksiin liittyvät siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  b)

                  elintarvikkeisiin, terveydenhuoltoon, lääkinnällisiin laitteisiin tai maatalouden tai humanitaarisiin tarkoituksiin liittyviä maksutapahtumia koskevat yli 1 000 000 euron suuruiset siirrot sekä yli 400 000 euron suuruisiin henkilökohtaisiin rahalähetyksiin liittyvät siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille;

                  c)

                  kaikki muut yli 100 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille.’.

            6.   Korvataan 10 artiklan 4 kohdan b ja c alakohta seuraavilla alakohdilla 14 päivään tammikuuta 2016 saakka:

                  ’b)

                  kaikki muut alle 400 000 euron siirrot suoritetaan ilman ennakkolupaa. Jos siirto on yli 10 000 euroa, siitä ilmoitetaan asianomaisen jäsenvaltion toimivaltaiselle viranomaiselle;

                  c)

                  kaikki muut yli 400 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Lupa katsotaan myönnetyksi neljän viikon kuluessa, ellei asianomaisen jäsenvaltion toimivaltainen viranomainen ole esittänyt vastustustaan mainitussa määräajassa. Asianomaisen jäsenvaltion on ilmoitettava kaikista evätyistä luvista muille jäsenvaltioille.’

            7.   Keskeytetään 18 b artiklassa säädettyjen kieltojen soveltaminen 14 päivään tammikuuta 2016 saakka.
      8.   Keskeytetään 20 artiklan 1 kohdan b ja c alakohdassa sekä 20 artiklan 2 kohdassa öljyministeriölle säädettyjen ja liitteessä II lueteltujen kieltojen soveltaminen 14 päivään tammikuuta 2016 saakka siltä osin kuin se on tarpeen iranilaisten petrokemian tuotteiden tuontia tai ostoa koskevien sopimusten panemiseksi täytäntöön 14 päivään tammikuuta 2016 saakka.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä heinäkuuta 2015.

            Neuvoston puolesta

            Puheenjohtaja

         J. ASSELBORN

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).

      (2)  Neuvoston päätös (YUTP) 2015/1130, annettu 10 päivänä heinäkuuta 2015, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 184, 11.7.2015, s. 18).


Avis juridique important

|

41999D0415

1999/415/EHTY: Neuvostossa kokoontuneiden jäsenvaltioiden hallitusten edustajien päätös, annettu 17 päivänä kesäkuuta 1999, komission valtuuttamisesta irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen

Virallinen lehti nro L 159 , 25/06/1999 s. 0052 - 0052

NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,annettu 17 päivänä kesäkuuta 1999,komission valtuuttamisesta irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen(1999/415/EHTY)NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan hiili- ja teräsyhteisön perustamissopimuksen ja erityisesti sen 70 artiklan sekä yleissopimuksen siirtymämääräyksistä tehdyn yleissopimuksen ja erityisesti sen 10 § toisen kohdan ja kolmannen kohdan 2 alakohdan,ottavat huomioon Euroopan hiili- ja teräsyhteisön perustamissopimuksen ja erityisesti sen 14 artiklan,ottavat huomioon suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen(1) ja erityisesti sen 11 artiklan,sekä katsovat, että(1) sopimuksen pitäminen voimassa ei ilmeisesti ole taloudelliselta kannalta perusteltua, koska EHTY 9001 -tariffit on lähes kokonaan korvattu yksilöllisillä asiakkaan ja kuljetusyrityksen välisillä sopimuksilla; rautatiekuljetusten hinnat perustuvat muiden kuljetusmuotojen ja erityisesti maantiekuljetusten sanelemiin hintoihin; rautatieliikenteen markkinavoimat ja kuljetusmuotojen välinen kilpailu ovat vieneet sopimukselta sen taloudellisen perusteen; olisi myös muistettava, että Sveitsin rautatieyritysten ei tarvitse noudattaa EHTY 9001 -tariffia kauttakuljetusten hinnoissa, ja(2) EHTY:n jäsenvaltioiden toimesta tapahtuvalla sopimuksen irtisanomisella ei ole Sveitsin kannalta taloudellisia vaikutuksia, sillä Sveitsin rautatieyritykset eivät sovella EHTY 9001 -tariffia määritellessään kauttakulkevien EHTY:n tuotteiden kuljetushintoja,OVAT PÄÄTTÄNEET SEURAAVAA:1 artiklaKomissio valtuutetaan EHTY:n korkean viranomaisen ominaisuudessa irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehty sopimus sekä ilmoittamaan irtisanomisen toteuttamisesta neuvostossa kokoontuneille jäsenvaltioille.2 artiklaTämä päätös tulee voimaan sen tekemistä seuraavana päivänä.Tehty Luxemburgissa 17 päivänä kesäkuuta 1999.F. MÜNTEFERINPuheenjohtaja(1) EYVL 17, 29.5.1957, s. 223.


title: 2010/350/: Eurooppa-neuvoston päätös, annettu 17 päivänä kesäkuuta 2010 , Espanjan hallituksen perussopimuksiin Euroopan parlamentin kokoonpanon osalta ehdottamien muutosten käsittelemisestä jäsenvaltioiden hallitusten edustajien konferenssissa ja olla kutsumatta valmistelukuntaa koolle

text:
               26.6.2010

               FI

               Euroopan unionin virallinen lehti

               L 160/5

         EUROOPPA-NEUVOSTON PÄÄTÖS,
   annettu 17 päivänä kesäkuuta 2010,
   Espanjan hallituksen perussopimuksiin Euroopan parlamentin kokoonpanon osalta ehdottamien muutosten käsittelemisestä jäsenvaltioiden hallitusten edustajien konferenssissa ja olla kutsumatta valmistelukuntaa koolle
   (2010/350/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 48 artiklan 3 kohdan,
   ottaa huomioon Espanjan hallituksen 4 päivänä joulukuuta 2009 neuvostolle tekemän perussopimusten muuttamista koskevan ehdotuksen, jonka neuvosto toimitti 7 päivänä joulukuuta 2009 Eurooppa-neuvostolle,
   ottaa huomioon Euroopan parlamentin antaman hyväksynnän sille, että valmistelukuntaa ei kutsuta koolle (1),
   ottaa huomioon Euroopan parlamentin lausunnon (2),
   sen jälkeen kun ehdotus on annettu tiedoksi kansallisille parlamenteille,
   ottaa huomioon Euroopan komission lausunnon (3),
   sekä katsoo seuraavaa:

               (1)

               Eurooppa-neuvoston kokouksissaan 11 ja 12 päivänä joulukuuta 2008 sekä 18 ja 19 päivänä kesäkuuta 2009 antamien päätelmien jälkeen Espanjan hallitus teki 4 päivänä joulukuuta 2009 Euroopan unionista tehdyn sopimuksen 48 artiklan 2 kohdan ensimmäisen virkkeen mukaisesti ehdotuksen perussopimusten muuttamiseksi Euroopan parlamentin kokoonpanoa koskevilta osin.

               (2)

               Neuvosto toimitti mainitun ehdotuksen 7 päivänä joulukuuta 2009 Euroopan unionista tehdyn sopimuksen 48 artiklan 2 kohdan kolmannen virkkeen mukaisesti Eurooppa-neuvostolle. Se on annettu myös tiedoksi kansallisille parlamenteille.

               (3)

               Eurooppa-neuvosto päätti kokouksessaan 11 ja 12 päivänä joulukuuta 2009 kuulla Euroopan unionista tehdyn sopimuksen 48 artiklan 3 kohdan ensimmäisen alakohdan mukaisesti Euroopan parlamenttia ja komissiota ehdotettujen muutosten johdosta. Lisäksi se päätti mainitun perussopimuksen 48 artiklan 3 kohdan toisen alakohdan mukaisesti pyytää Euroopan parlamentin hyväksynnän aikomukselleen olla kutsumatta valmistelukuntaa koolle, koska ehdotettujen muutosten laajuus ei Eurooppa-neuvoston näkemyksen mukaan sitä edellytä. Eurooppa-neuvoston puheenjohtaja lähetti tätä koskevat kirjeet 18 päivänä joulukuuta 2009.

               (4)

               Euroopan parlamentti antoi 6 päivänä toukokuuta 2010 puoltavan lausunnon ehdotetuista muutoksista. Se antoi lisäksi hyväksyntänsä päätökselle olla kutsumatta koolle valmistelukuntaa, koska ehdotettujen muutosten laajuus ei sitä edellytä. Komissio antoi 28 päivänä huhtikuuta 2010 puoltavan lausunnon ehdotetuista muutoksista.

               (5)

               Sen vuoksi on aiheellista, että Eurooppa-neuvosto päättää Euroopan unionista tehdyn sopimuksen 48 artiklan 3 kohdan mukaisesti Espanjan hallituksen ehdottamien muutosten käsittelemisestä jäsenvaltioiden hallitusten edustajien konferenssissa, määrittelee konferenssille annettavan toimeksiannon ja päättää olla kutsumatta valtuuskuntaa koolle,

         ON HYVÄKSYNYT TÄMÄN PÄÄTÖKSEN:
   1 artikla
   Eurooppa-neuvosto päättää, että jäsenvaltioiden hallitusten edustajien konferenssi käsittelee Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksiä koskevan pöytäkirjan 2 artiklaan tehtävät Espanjan hallituksen 4 päivänä joulukuuta tekemässä ehdotuksessa mainitut muutokset, jotka koskevat Euroopan parlamentin kokoonpanoa, sellaisina kuin ne ovat tämän päätöksen liitteessä. Tämä päätös muodostaa mainitulle konferenssille annettavan toimeksiannon. Ehdotettujen muutosten laajuus huomioiden ei Euroopan unionista tehdyn sopimuksen 48 artiklan 3 kohdan mukaista valmistelukuntaa kutsuta koolle.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä kesäkuuta 2010.

            Eurooppa-neuvoston puolesta

            Puheenjohtaja

         H. VAN ROMPUY

      (1)  Hyväksyntä annettu 6. toukokuuta 2010 (ei vielä julkaistu virallisessa lehdessä).

      (2)  Lausunto annettu 6. toukokuuta 2010 (ei vielä julkaistu virallisessa lehdessä).

      (3)  Lausunto annettu 28. huhtikuuta 2010 (ei vielä julkaistu virallisessa lehdessä).

      LIITE

         EHDOTUS
         PÖYTÄKIRJA
         Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan muuttamisesta
         BELGIAN KUNINGASKUNTA,
         BULGARIAN TASAVALTA,
         TŠEKIN TASAVALTA,
         TANSKAN KUNINGASKUNTA,
         SAKSAN LIITTOTASAVALTA,
         VIRON TASAVALTA,
         IRLANTI,
         HELLEENIEN TASAVALTA,
         ESPANJAN KUNINGASKUNTA,
         RANSKAN TASAVALTA,
         ITALIAN TASAVALTA,
         KYPROKSEN TASAVALTA,
         LATVIAN TASAVALTA,
         LIETTUAN TASAVALTA,
         LUXEMBURGIN SUURHERTTUAKUNTA,
         UNKARIN TASAVALTA,
         MALTA,
         ALANKOMAIDEN KUNINGASKUNTA,
         ITÄVALLAN TASAVALTA,
         PUOLAN TASAVALTA,
         PORTUGALIN TASAVALTA,
         ROMANIA,
         SLOVENIAN TASAVALTA,
         SLOVAKIAN TASAVALTA,
         SUOMEN TASAVALTA,
         RUOTSIN TASAVALTA,
         ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
         JÄLJEMPÄNÄ ’KORKEAT SOPIMUSPUOLET’, jotka
         KATSOVAT, että Lissabonin sopimuksen tultua voimaan 4–7 päivänä kesäkuuta 2009 pidettyjen Euroopan parlamentin vaalien jälkeen on syytä määrätä vaalikauden 2009–2014 loppuun asti sovellettavista Euroopan parlamentin kokoonpanoa koskevista siirtymätoimenpiteistä Eurooppa-neuvoston kokouksessaan 11 ja 12 päivänä joulukuuta 2008 antaman julistuksen ja Eurooppa-neuvoston kokouksessaan 18 ja 19 päivänä kesäkuuta 2009 saavuttaman poliittisen yhteisymmärryksen mukaisesti,
         KATSOVAT, että näiden siirtymätoimenpiteiden tarkoituksena on antaa niille jäsenvaltioille, joilla olisi ollut enemmän edustajia Euroopan parlamentissa, jos Lissabonin sopimus olisi ollut voimassa kesäkuussa 2009 pidettyjen vaalien ajankohtana, vastaava määrä lisäpaikkoja ja mahdollisuus täyttää ne,
         OTTAVAT HUOMIOON ne jäsenvaltiokohtaiset paikkamäärät, joista määrätään Eurooppa-neuvoston päätösluonnoksessa, jolle Euroopan parlamentti antoi poliittisen hyväksyntänsä 11 päivänä lokakuuta 2007 ja jolle Eurooppa-neuvosto on antanut poliittisen hyväksyntänsä (Lissabonin sopimuksen hyväksyneen hallitustenvälisen konferenssin päätösasiakirjaan liitetty julistus N:o 5), sekä Lissabonin sopimuksen hyväksyneen hallitustenvälisen konferenssin päätösasiakirjaan liitetyn julistuksen N:o 4,
         KATSOVAT, että on tarpeen perustaa tämän pöytäkirjan voimaantulopäivän ja vaalikauden 2009–2014 päättymisen väliseksi ajaksi ne 18 lisäpaikkaa, jotka asianomaisille jäsenvaltioille annetaan Eurooppa-neuvoston kokouksessa 18 ja 19 päivänä kesäkuuta 2009 saavutetun poliittisen yhteisymmärryksen perusteella,
         KATSOVAT, että tämän vuoksi on syytä sallia kesäkuussa 2009 pidettyjen Euroopan parlamentin vaalien ajankohtana voimassa olleiden perussopimusten määräysten ja Euroopan unionista tehdyn sopimuksen, sellaisena kuin se on muutettuna Lissabonin sopimuksella, 14 artiklan 2 kohdan ensimmäisen alakohdan mukaisen edustajien jäsenvaltiokohtaisen määrän ja edustajien enimmäismäärän tilapäinen ylittyminen,
         KATSOVAT, että on syytä antaa myös yksityiskohtaiset säännöt, joiden mukaisesti asianomaiset jäsenvaltiot voivat täyttää tilapäisesti perustetut lisäpaikat,
         KATSOVAT, että siirtymämääräysten antamiseksi on syytä muuttaa siirtymämääräyksistä tehtyä pöytäkirjaa, joka on liitetty Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen,
         OVAT SOPINEET SEURAAVISTA MÄÄRÄYKSISTÄ:
         1 artikla
         Korvataan Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan 2 artikla seuraavasti:

            ”2 artikla
            1.   Ajaksi, joka vaalikaudesta 2009–2014 on jäljellä tämän artiklan voimaantulopäivänä, ja poiketen Euroopan yhteisön perustamissopimuksen 189 artiklan toisesta kohdasta ja 190 artiklan 2 kohdasta sekä Euratomin perustamissopimuksen 107 artiklan toisesta kohdasta ja 108 artiklan 2 kohdasta, jotka olivat voimassa Euroopan parlamentin kesäkuussa 2009 pidettyjen vaalien ajankohtana, ja poiketen Euroopan unionista tehdyn sopimuksen 14 artiklan 2 kohdan ensimmäisessä alakohdassa määrätystä paikkojen lukumäärästä, lisätään nykyiseen 736 paikkaan seuraavat 18 paikkaa siten, että Euroopan parlamentin jäsenten kokonaismäärä on tilapäisesti 754 vaalikauden 2009–2014 loppuun asti:

                        Bulgaria

                        1

                        Espanja

                        4

                        Ranska

                        2

                        Italia

                        1

                        Latvia

                        1

                        Malta

                        1

                        Alankomaat

                        1

                        Itävalta

                        2

                        Puola

                        1

                        Slovenia

                        1

                        Ruotsi

                        2

                        Yhdistynyt kuningaskunta

                        1

                  2.   Euroopan unionista tehdyn sopimuksen 14 artiklan 3 kohdasta poiketen asianomaiset jäsenvaltiot nimeävät henkilöt, jotka täyttävät 1 kohdassa tarkoitetut lisäpaikat, näiden jäsenvaltioiden lainsäädännön mukaisesti ja edellyttäen, että kyseiset henkilöt on valittu yleisillä ja välittömillä vaaleilla

                        a)

                        asianomaisessa jäsenvaltiossa tätä tarkoitusta varten Euroopan parlamentin vaaleihin sovellettavien säännösten mukaisesti järjestetyissä yleisissä ja välittömissä vaaleissa;

                        b)

                        4–7 päivänä kesäkuuta 2009 pidettyjen Euroopan parlamentin vaalien tulosten perusteella;
                        tai

                        c)

                        siten, että asianomaisen jäsenvaltion parlamentti nimeää keskuudestaan tarvittavan määrän edustajia kunkin jäsenvaltion vahvistaman menettelyn mukaisesti.

                  3.   Eurooppa-neuvosto tekee Euroopan unionista tehdyn sopimuksen 14 artiklan 2 kohdan toisen alakohdan mukaisen päätöksen Euroopan parlamentin kokoonpanosta hyvissä ajoin ennen vuonna 2014 pidettäviä Euroopan parlamentin vaaleja.”

         2 artikla
         Korkeat sopimuspuolet ratifioivat tämän pöytäkirjan valtiosääntönsä asettamien vaatimusten mukaisesti. Ratifioimiskirjat talletetaan Italian tasavallan hallituksen huostaan.
         Tämä pöytäkirja tulee voimaan mahdollisuuksien mukaan 1 päivänä joulukuuta 2010, jos kaikki ratifioimiskirjat on talletettu siihen mennessä, tai muussa tapauksessa viimeisen ratifioimiskirjan tallettamista seuraavan kuukauden ensimmäisenä päivänä.
         3 artikla
         Tämä pöytäkirja, joka on laadittu yhtenä kappaleena bulgarian, englannin, espanjan, hollannin, iirin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jonka jokainen teksti on yhtä todistusvoimainen, talletetaan Italian tasavallan hallituksen arkistoon, ja tämä hallitus toimittaa oikeaksi todistetun jäljennöksen siitä muiden allekirjoittajavaltioiden hallituksille.

            TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän pöytäkirjan.
            Tehty … ssa/ssä … päivänä …kuuta vuonna …


title: EFTA-valtioiden pysyvän komitean päätös N:o 3/2010/PK, annettu 1 päivänä heinäkuuta 2010 , sisäisestä kustannusjaosta

text:
               10.3.2011

               FI

               Euroopan unionin virallinen lehti

               L 63/26

         EFTA-VALTIOIDEN PYSYVÄN KOMITEAN PÄÄTÖS
   N:o 3/2010/PK,
   annettu 1 päivänä heinäkuuta 2010,
   sisäisestä kustannusjaosta
   EFTA-VALTIOIDEN PYSYVÄ KOMITEA
   ON HYVÄKSYNYT TÄMÄN PÄÄTÖKSEN:
   1 artikla
   Islannin, Liechtensteinin ja Norjan, jäljempänä ’EFTA-valtiot’, rahoitusosuudet ETA:n rahoitusjärjestelmään vuosina 2009–2014 jaetaan viiteen vuotuiseen erään ja määritetään 2 artiklan mukaisesti.
   2 artikla
   1.   EFTA-valtioiden rahoitusosuudet ETA:n rahoitusjärjestelmään vuosina 2009–2014 perustuvat niiden bruttokansantuotteeseen (BKT).
   2.   EFTA-valtion rahoitusosuus varainhoitovuonna t perustuu käytettävissä oleviin vuoden t – 2 BKT-tietoihin ja vastaa kyseisen EFTA-valtion osuutta kaikkien EFTA-valtioiden yhteenlasketusta BKT:sta vuonna t – 2.
   3.   Islannin osuus kustakin viidestä vuotuisesta rahoitusosuuserästä on enintään 6,795 miljoonaa euroa.
   Jos Islannin rahoitusosuus, joka lasketaan sen osuutena kaikkien EFTA-valtioiden yhteenlasketusta BKT:sta vuonna t – 2, ylittää 6,795 miljoonaa euroa tiettynä varainhoitovuonna t, Liechtenstein ja Norja velvoitetaan maksamaan ylimenevä määrä suhteessa niiden osuuksiin EFTA-valtioiden yhteenlasketusta BKT:sta vuonna t – 2.
   4.   EFTA-valtioiden on toimitettava vuosittain maaliskuun 1 päivään mennessä BKT-tiedot, joihin vuoden t rahoitusosuudet perustuvat. Toimitettavien tietojen on koskettava vuotta t – 2.
   5.   Rahoitusosuudet ilmaistaan euroina.
   3 artikla
   EFTA-valtion liittyminen EU:hun ei vaikuta sen velvoitteeseen maksaa rahoitusosuus ETA:n rahoitusjärjestelmään vuosina 2009–2014 tämän päätöksen mukaisesti.
   4 artikla
   Tämä päätös tulee voimaan päivänä, jona säädös ETA:n rahoitusjärjestelmän perustamisesta vuosiksi 2009–2014 tulee voimaan tai josta alkaen sitä sovelletaan väliaikaisesti.
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 1 päivänä heinäkuuta 2010.

            EFTA-valtioiden pysyvän komitean puolesta

            Puheenjohtaja

         Stefán Haukur JÓHANNESSON

            Pääsihteeri

         Kåre BRYN

      LIITE
      Pysyvä komitea katsoo, että ennen kuin mahdolliset neuvottelut vuoden 2014 jälkeisistä rahoitusosuuksista taloudellisen ja sosiaalisen eriarvoisuuden vähentämiseksi ETA:ssa saatetaan päätökseen, kustannusjakojärjestelmää on tarkistettava laskentaperusteen muuttuessa bruttokansantuotteesta (BKT) bruttokansantuloksi (BKTL).


Avis juridique important

|

31997D0338

97/338/EY, Euratom: Neuvoston päätös, tehty 27 päivänä toukokuuta 1997, talous- ja sosiaalikomitean jäsenen nimeämisestä

Virallinen lehti nro L 144 , 04/06/1997 s. 0030 - 0030

NEUVOSTON PÄÄTÖS,tehty 27 päivänä toukokuuta 1997,talous- ja sosiaalikomitean jäsenen nimeämisestä (97/338/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 167 artiklan,ottaa huomioon jäsenten nimeämisestä talous- ja sosiaalikomiteaan 21 päivänä syyskuuta 1994 alkavaksi ja 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),sekä katsoo, että edellä mainitussa komiteassa on vapautunut jäsenen paikka José Fernando Rodríguez de Azeron erottua, mikä on annettu neuvostolle tiedoksi 16 päivänä heinäkuuta 1996,ottaa huomioon Espanjan hallituksen 21 päivänä maaliskuuta 1997 esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Nimetään Gabriel García Alonso talous- ja sosiaalikomitean jäseneksi José Fernando Rodríguez de Azeron tilalle tämän jäljellä olevaksi toimikaudeksi eli 20 päivään syyskuuta 1998.Tehty Brysselissä 27 päivänä toukokuuta 1997.Neuvoston puolestaW. SORGDRAGERPuheenjohtaja(1) EYVL N:o L 257, 5.10.1994, s. 20


Avis juridique important

|

32003D0523

2003/523/EY: Komission päätös, tehty 6 päivänä marraskuuta 2002, infrastruktuuri- ja logistiikkatoimiston perustamisesta Brysseliin

Virallinen lehti nro L 183 , 22/07/2003 s. 0035 - 0039

Komission päätös,tehty 6 päivänä marraskuuta 2002,infrastruktuuri- ja logistiikkatoimiston perustamisesta Brysseliin(2003/523/EY)EUROOPAN YHTEISÖJEN KOMISSIO, jokaottaa huomioon komission työjärjestyksen 20 artiklan(1),sekä katsoo seuraavaa:(1) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002(2), jäljempänä "varainhoitoasetus", säädetään mahdollisuudesta perustaa uudentyyppisiä hallintotoimistoja.(2) Joulukuussa 1999 tehdyissä toimintojen eriyttämistä koskevissa komission suuntaviivoissa(3) ja hallinnon uudistamista koskevassa valkoisessa kirjassa(4) luodaan perusta uudelle politiikalle, jossa hallinto keskitetään sen olennaisiin toimintoihin ja tehtäviin.(3) Toimintojen eriyttämisen suunnittelu- ja koordinaatioryhmä tarkasteli tiettyjen alojen tilannetta komissiossa ja eri toimielinten välillä, ja ryhmän tämän jälkeen tekemän analyysin tuloksista käyvät ilmi periaatteelliset edut, joita komission toimistojen perustaminen voisi synnyttää, sekä seikat, joihin olisi kiinnitettävä erityistä huomiota, kuten tarpeeseen varmistaa eri paikoissa hoidettavien toimintojen välinen yhdenmukaisuus ja tarpeeseen määrittää toimiston vähimmäiskoko.(4) Valittu toimistotyyppi koostuu hallinnollisista yksiköistä, joiden tarkoituksena on tukea komission muiden yksiköiden toimintaa ja/tai mahdollisesti myös muiden yhteisön toimielinten yksiköiden toimintaa.(5) Infrastruktuurista ja logistiikasta tehdyistä analyyseistä käy ilmi, että hallinnollista tukea koskevien päätösten tekeminen halutaan siirtää yhdelle rakenteelle. Tällainen rakenne on tarkoituksenmukainen erityisesti resurssien tehokkaan ja taloudellisen käytön vuoksi, ja se lisää samalla tarjottavien palvelujen näkyvyyttä, koska tosiasiallinen toimintavastuu keskitetään ja mukautuminen käyttäjien tarpeisiin ja vaatimuksiin helpottuu.(6) Tällainen toimisto on soveltuva väline toimielinten välisen toivottavan kehityksen saavuttamiseksi tällä alalla, ja eräät muut yhteisön toimielimet ovat jo pitäneet sitä suotavana.(7) Koska kyseessä on komission hallintotoimisto, sen olisi toimittava selkeästi jonkin pääosaston alaisuudessa 28 päivänä toukokuuta 2002 annettujen komission suuntaviivojen(5) mukaisesti. Toimiston olisi toimittava henkilöstön ja hallinnon pääosaston alaisuudessa.(8) On tarpeen määrittää toimiston tehtävät ja toiminta.(9) Edellä mainittujen komission antamien suuntaviivojen mukaisesti olisi perustettava johtokunta, jonka pääasiallisena tehtävänä on valvoa kollegion alaisuudessa toimiston toimintaa, määritellä sen tehtävät ja varmistaa toimien moitteeton toteutus. Tämän vuoksi on tarpeen määritellä mainittujen suuntaviivojen mukaisesti johtokunnan tarkka kokoonpano, sen tehtävät ja sisäinen organisaatio.(10) Toimiston henkilöstön nimittämisessä sovellettavat yksityiskohtaiset säännöt on määriteltävä sekä varmistettava, että toimistoon sovellettavat säännöt ja käytänteet ovat samat kuin komissiossa.(11) Komission olisi määritettävä toimiston osalta valtuudet, jotka myönnetään henkilöstösäännöissä nimittävälle viranomaiselle ja Euroopan yhteisöjen muuhun henkilöstöön sovellettavissa palvelussuhteen ehdoissa viranomaiselle, jolla on toimivalta tehdä työsopimuksia.(12) Eräät toimiston johtajan vastuuta koskevat periaatteet olisi määriteltävä toimiston henkilöstön ja sen toimintojen osalta.(13) Toimiston johtajan on esitettävä johtokunnalle tavoitteensa sekä näistä tavoitteista johtuvat säännölliset ja vuotuiset toimintakertomukset.(14) Rahoitustekijöiden vuoksi on uuden varainhoitoasetuksen toisen osan V osastoa sovellettava toimistoon noudattaen yleistä periaatetta, jonka mukaan valtuutettu tulojen ja menojen hyväksyjä käy määrärahahakemuksia koskevat neuvottelut budjettipääosaston kanssa.(15) Pääosaston, jonka alaisuudessa toimisto toimii, olisi avustettava johtokuntaa, vastattava toimistojen välisestä säännöllisestä yhteydenpidosta ja varmistettava eri toimistojen toiminnan yhdenmukaisuus. Tämä rooli on erityisen tärkeä, jotta siirtymävaihe sujuisi moitteettomasti.(16) Syyskuun 18 päivänä 2002 tehdyssä komission päätöksessä on oikaisukirjelmä alustavaan esitykseen vuoden 2003 korjaavaksi ja täydentäväksi talousarvioksi, ja näin ollen sillä luodaan talousarviopuitteet toimiston perustamiseksi,ON PÄÄTTÄNYT SEURAAVAA:I LUKU PERUSTAMINEN, TAVOITE, TEHTÄVÄT JA SIJAINTI1 artiklaToimiston perustaminenPerustetaan Brysseliin infrastruktuuri- ja logistiikkatoimisto, jäljempänä "toimisto".Pääosasto, jonka alaisuudessa toimisto toimii, on henkilöstön ja hallinnon pääosasto, jäljempänä "henkilöstön ja hallinnon PO".Toimisto aloittaa toimintansa 1 päivänä tammikuuta 2003.2 artiklaTavoite1. Toimisto hoitaa kaikki 3 artiklassa vahvistetut henkilöstön majoitukseen, sosiaaliseen infrastruktuuriin ja toimielimen logistiikkaan liittyvät tehtävät.2. Toimisto hoitaa tehtävänsä komissiossa voimassaolevien hallintosääntöjen mukaisesti.3. Komissio antaa joko henkilöstön ja hallinnon PO:n aloitteesta tai toimiston ehdotuksesta ja henkilöstön ja hallinnon PO:n suostumuksella uusia sääntöjä tai tekee tarvittaessa sääntöihin muutoksia.Toimiston johtokunta määrittää yhdessä henkilöstön ja hallinnon PO:n kanssa tämän menettelyn yksityiskohtaiset säännöt.4. Toimisto voi johtokunnan suostumuksella hoitaa tehtäviään perussopimuksilla tai niiden perusteella muodostettujen muiden elinten tai virastojen pyynnöstä ja niiden lukuun.3 artiklaTehtävät1. Toimiston tehtäviin kuuluvat Brysselin toimipaikassa erityisestia) komission kiinteistöjen ja irtaimiston hankinnan, leasingin, kunnossapidon sekä niihin liittyvien inventaarioiden ja alv-kysymysten hoitaminen;b) muuttojen järjestäminen ja toimitilojen hoito;c) seuraavat tehtävät:i) henkilöstön ja tarvikkeiden kuljetuspalvelut sisäisiä tarpeita varten;ii) postin vastaanotto ja lähettäminen sekä asiakirjojen sisäinen jakelu komission pääosastoissa;iii) monistuspalvelut;iv) toimistotarvikkeiden järjestäminen;d) rakennusten turvallisuussäännösten täytäntöönpano henkilöstön ja hallinnon PO:n ja turvallisuuslinjan antamien ohjeiden perusteella ja ennen kaikkea vartiointipalvelujen järjestäminen;e) yhteisöjen toimielinten henkilöstön käytössä olevien sosiaalisten tilojen, kuten ravintoloiden, ruokaloiden, kauppojen ja urheilusalien hoitaminen;f) tiettyjen sosiaalisten palvelujen kuten päiväkotien ja iltapäivähoitotilojen tarjoaminen toimielimille;g) tarvittavien toimenpiteiden toteuttaminen hygienia- ja turvallisuussääntöjen noudattamisen varmistamiseksi komission rakennuksissa.2. Toimisto voi tarjota maksullisia lisäpalveluita 7 artiklan 8 kohdassa säädettyä menettelyä noudattaen.4 artiklaSijaintiToimisto sijaitsee Brysselissä.II LUKU JOHTOKUNTA5 artiklaValtuutusJohtokunta toimii komission valtuuttamana, ja se on tilintekovelvollinen komissiolle toimivaltansa puitteissa sekä henkilöstöstä ja hallinnosta vastaavan komission jäsenen alaisuudessa.6 artiklaKokoonpano1. Toimiston johtokunnan kokoonpanoon kuuluu:a) komission pääsihteeri;b) henkilöstön ja hallinnon PO:n pääjohtaja;c) budjettipääosaston pääjohtaja;d) ulkosuhteiden pääosaston pääjohtaja;e) työllisyyden ja sosiaaliasioiden pääosaston pääjohtaja;f) kaksi henkilöstön edustajaa;g) yksi edustaja muista yhteisön toimielimistä.2. Johtokunnan puheenjohtajana toimii henkilöstön ja hallinnon PO:n pääjohtaja.3. Pääsihteeri ja kukin pääjohtaja voivat nimittää varajäsenen, jonka on oltava palkkaluokan A 1 virkamies asianomaisessa pääosastossa.4. Henkilöstökomitea nimittää kaksi henkilöstön edustajaa. He eivät osallistu päätöksentekoon toimiston hallintoon, organisaatioon ja toimintaan liittyvissä kysymyksissä, ja heillä on äänioikeus sosiaaliseen infrastruktuuriin liittyvissä kysymyksissä. Tätä säännöstä sovelletaan rajoittamatta sosiaalista vuoropuhelua koskevia menettelyjä.5. Muiden yhteisön toimielinten edustajan nimittää hallintojohtajien kollegio. Tällä edustajalla on äänioikeus ainoastaan kysymyksissä, jotka kuuluvat toimielinten yhdessä hallinnoimiin asioihin.6. Johtokunta voi kutsua asiantuntijoita avustamaan tehtäviensä hoitamisessa.7 artiklaTehtävät1. Johtokunta hyväksyy komissiossa voimassa olevia menettelyjä noudattaen toimiston organisaatiorakenteen toimiston johtajan ehdotuksesta.2. Johtokunta hyväksyy toimiston toimintaa ja organisaatiota koskevat yksityiskohtaiset säännöt toimiston johtajan ehdotuksesta, ja se voi tarvittaessa ehdottaa muutoksia kyseisiin sääntöihin ennen kaikkea varmistaakseen, että henkilöstön ja hallinnon PO:n alaisuudessa toimivien hallintotoimistojen toiminta on yhdenmukaista.3. Johtokunta vahvistaa toimiston johtajan ehdotuksesta toimiston toimintalinjat.4. Johtokunta hyväksyy vuosittain ennen 31 päivää tammikuuta toimiston johtajan työohjelman. Työohjelmaan on ennen kaikkea kuuluttava rahoituspuitteet, säännöllisten kertomusten perustekijät ja odotettavissa olevat tulokset (toimintatavoitteiden ja suoritusindikaattoreiden perusteella). Johtokunta voi tehdä muutoksia työohjelman yksityiskohtiin.5. Johtokunta antaa etukäteen lausunnon toimiston tulo- ja menotilanteesta ja ilmoittaa mahdollisista muutoksista henkilöstön määrää kuvaavaan taulukkoon.6. Johtokunta laatii ja toimittaa kollegiolle ensimmäisen vuosineljänneksen aikana toimiston johtajan 13 artiklan mukaisesti esittämien kertomusten perusteella lausunnon kaikista toimiston toiminnoista ja sen hallinnosta.7. Johdon ja keskijohdon nimitysmenettelyssä johtokunta toimii 14 artiklan mukaisesti.8. Johtokunta hyväksyy 2 artiklan 4 kohdassa ja 3 artiklan 2 kohdassa säädettyjen maksullisten lisäsuoritteiden lajin sekä edellytykset, joilla ne voidaan myöntää. Tässä yhteydessä johtokunta vahvistaa johtajan ehdotuksesta, minkälaisia suoritteita toimisto voi tarjota toimielimille ja millainen hinta niistä peritään sekä millä tavalla saadut tulot kohdennetaan toimiston talousarvioon.9. Kaikista kysymyksistä, jotka koskevat toimiston toimintaa ja joista ei nimenomaisesti säädetä tässä päätöksessä, päättää johtokunta.8 artiklaSisäinen organisaatioJohtokunta vahvistaa työjärjestyksensä. Työjärjestys koskee erityisesti seuraavia kysymyksiä:a) Kokoukset: niiden tiheys sekä koollekutsumista ja organisaatiota koskevat yksityiskohtaiset säännöt.b) Sihteeristö: sen rooli ja asema organisaatiokaaviossa.c) Asiakirjojen toimittamista koskevat yksityiskohtaiset säännöt.9 artiklaÄänestysKun johtokunta tekee päätöksen, jokaisella äänioikeutetulla jäsenellä on yksi ääni. Äänten mennessä tasan puheenjohtajan ääni ratkaisee.Kaikki päätökset tehdään ääntenenemmistöllä.III LUKU TOIMISTON JOHTAJA10 artiklaNimittäminen1. Toimistoa johtaa palkkaluokkaan A 1 tai A 2 kuuluva johtaja, jonka komissio nimittää 14 artiklan 1 kohdan mukaisesti saatuaan myönteisen lausunnon neuvoa-antavalta nimityskomitealta.2. Toimiston johtaja nimitetään kolmen vuoden jaksoksi, jota voidaan pidentää enintään kahdella vuodella.3. Kollegio voi päättää johtokunnan lausunnon saatuaan keskeyttää johtajan toimikauden ja nimetä väliaikaisen johtajan.11 artiklaValtuudetToimiston johtaja toimii toimiston nimittävänä viranomaisena sekä viranomaisena, jolla on toimivalta tehdä työsopimuksia voimassaolevien sääntöjen mukaisesti ja komission antamien valtuuksien rajoissa.12 artiklaTehtävät1. Toimiston johtaja esittää johtokunnalle ennen kunkin vuoden joulukuun 31 päivää seuraavan työohjelmansa, jonka sisältö johtokunnan on vahvistettava.2. Toimiston johtaja vastaa toimiston moitteettomasta toiminnasta. Johtaja toimii kollegion määrittämän toimivallan rajoissa ja tämän alaisuudessa. Hän valvoo myös toimiston eri toimipisteiden työn yhdenmukaisuutta. Johtaja on tilintekovelvollinen johtokunnalle tehtäviensä hoitamisesta, ja hänen on esitettävä johtokunnalle toimiston moitteetonta toimintaa koskevia ehdotuksia.3. Toimiston johtaja toimittaa ehdotuksensa johtokunnalle 7 artiklan 1, 2, 3 ja 8 kohdan mukaisesti.4. Toimiston johtaja antaa johtokunnalle tiedoksi 14 artiklan 3 kohdan mukaisesti tehdyt nimitykset.13 artiklaKertomuksetToimiston johtaja esittää johtokunnalle:1) toimiston toimintaa koskevia määräaikaiskertomuksia, joiden rakenteen ja esittämistiheyden määrittää johtokunta;2) tarkasteltavaa vuotta seuraavan vuoden ensimmäisen neljänneksen aikana vuosittaisen hallintokertomuksen, jonka rakenteen määrittää johtokunta.IV LUKU TOIMISTON HENKILÖSTÖ14 artiklaJohto ja keskijohto1. Komissio julistaa johtokunnan ehdotuksesta toimiston johtajan viran haettavaksi. Johtokunta antaa komissiolle lausunnon neuvoa-antavan nimityskomitean hyväksymistä hakijoista.2. Ennen kuin komissio tekee lopullisen päätöksen, johtokunta antaa lausunnon neuvoa-antavan nimityskomitean hyväksymistä hakijoista komissiossa voimassa olevien ylimmän johdon (palkkaluokka A 2) ja keskijohdon (palkkaluokka A 3) virkoja koskevia menettelyjä noudattaen.3. Toimiston johtaja, joka toimii nimittävänä viranomaisena, antaa tiedot johtokunnalle muista palkkaluokkiin A 4 ja A 5 kuuluvan keskijohdon virkanimityksistä, jotka on tehtävä komissiossa voimassa olevia sääntöjä ja käytänteitä noudattaen.15 artiklaMenettelyt1. Kaikki henkilöstöhallintoon liittyvät menettelyt ja käytänteet toteutetaan samoin edellytyksin kuin komission virkamiesten ja muun henkilöstön osalta.2. Kaikista toimiston avoimista viroista tiedotetaan henkilöstösääntöjen 4 artiklan mukaisesti yhteisöjen toimielinten henkilöstölle heti kun nimittävä viranomainen on päättänyt kyseessä olevan viran täyttämisestä.3. Henkilöstösääntöjen 90 artiklan mukaisesti tämän päätöksen 11 artiklan nojalla toimiston johtajalle myönnettyjen valtuuksien käyttöön liittyvät vaatimukset ja valitukset tehdään henkilöstön ja hallinnon PO:lle. Mahdolliset kanteet näillä aloilla nostetaan komissiota vastaan.V LUKU VARAINHOITOA KOSKEVAT SÄÄNNÖKSET16 artiklaRahoitus1. Sovelletaan varainhoitoasetuksen toisen osan V osastoa.2. Komissio siirtää johtokunnan ehdotuksesta tulojen ja menojen hyväksyjälle kuuluvat valtuudet toimiston johtajalle toimiston tehtäviensä mukaisesti myöntämien määrärahojen osalta ja vahvistaa tämän valtuutuksen rajat ja ehdot.VI LUKU YHTEENSOVITTAMINEN JA TARKISTAMINEN17 artiklaYhteensovittaminen1. Henkilöstön ja hallinnon PO:hon perustetun koordinaatioyksikön tehtävänä on:a) auttaa johtokuntaa sen kokousten valmistelussa ja seurannassa sekä avustaa yksikön puheenjohtajaa toimiston johtajaan pidettävien suhteiden säännöllisessä seurannassa;b) auttaa toimiston johtajaa hänen tehtäviensä hoitamisessa johtajan toimivaltaa ja oikeuksia kunnioittaen ennen kaikkea suhteissa henkilöstön ja hallinnon PO:hon;c) valvoa toimiston toiminnan yhdenmukaisuutta suhteessa muihin pääosaston hallintotoimistoihin ja muuhun komissioon ennen kaikkea toimistojen organisaation ja henkilöstöpolitiikan osalta;d) taata, että henkilöstöpolitiikkaa koskevia komission voimassa olevia sääntöjä ja käytänteitä sovelletaan toimistossa johdonmukaisesti ja yhdenmukaisesti.2. Koordinaatioyksikkö antaa tehtäviensä mukaisesti johtokunnalle selvityksiä tämän pyynnöstä.18 artiklaTarkistaminenViimeistään kuusi kuukautta sen jälkeen, kun toimiston kolmas täysi toimintavuosi on päättynyt, johtokunnan puheenjohtaja lähettää henkilöstöstä ja hallinnosta vastaavan komission jäsenen valtuuttamana kollegiolle kattavan selvityksen toimiston toiminnasta kyseisenä aikana. Selvityksessä voi olla ehdotuksia tämän päätöksen muuttamiseksi.Tehty Brysselissä 6 päivänä marraskuuta 2002.Komission puolestaNeil KinnockVarapuheenjohtaja(1) EYVL L 308, 8.12.2000, s. 26.(2) EYVL L 248, 16.9.2002, s. 1.(3) SEK(1999) 2051, s. 7.(4) KOM(2000) 200 lopullinen.(5) SEK(2002) 618 lopullinen.


title: 2013/697/YUTP: Poliittisten ja turvallisuusasioiden komitean päätös EUTM Mali/3/2013, annettu 12 päivänä marraskuuta 2013 , kolmansien valtioiden osallistumisen hyväksymisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)

text:
               30.11.2013

               FI

               Euroopan unionin virallinen lehti

               L 320/33

         POLIITTISTEN JA TURVALLISUUSASIOIDEN KOMITEAN PÄÄTÖS EUTM MALI/3/2013,
   annettu 12 päivänä marraskuuta 2013,
   kolmansien valtioiden osallistumisen hyväksymisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)
   (2013/697/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 8 artiklan 2 kohdan,
   sekä katsoo seuraavaa:

               (1)

               Neuvosto on valtuuttanut päätöksen 2013/34/YUTP 8 artiklan 2 kohdan nojalla poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden osallistumisehdotusten hyväksymisestä.

               (2)

               Sveitsin valaliiton osallistumista koskevien EU:n operaation komentajan ja Euroopan unionin sotilaskomitean suositusten perusteella Sveitsin valaliiton osallistuminen olisi hyväksyttävä.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Sveitsin valaliiton osallistuminen Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali), ja osallistuminen katsotaan merkittäväksi.
   2.   Sveitsin valaliitto vapautetaan suorittamasta rahoitusosuutta EUTM Mali -operaation talousarvioon.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä marraskuuta 2013.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.


title: Authorisation for State aid pursuant to Article 61 of the EEA Agreement and Article 1(3) of Protocol to the Surveillance and Court Agreement EFTA Surveillance Authority decision not to raise objections

text:
Tärkeä oikeudellinen huomautus

|

E1999C0311(01)

Virallinen lehti nro C 068 , 11/03/1999 s. 0015 - 0015

Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa olevan 1 artiklan 3 kohdan mukaisesti EFTAn valvontaviranomaisen päätös olla vastustamatta (1999/C 68/13)>TAULUKON PAIKKA>


title: Neuvoston päätös (EU) 2017/479, annettu 8 päivänä joulukuuta 2016, ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskevan Euroopan unionin ja Norjan kuningaskunnan sopimuksen allekirjoittamisesta unionin puolesta ja sen väliaikaisesta soveltamisesta

text:
               21.3.2017

               FI

               Euroopan unionin virallinen lehti

               L 75/1

         NEUVOSTON PÄÄTÖS (EU) 2017/479,
   annettu 8 päivänä joulukuuta 2016,
   ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskevan Euroopan unionin ja Norjan kuningaskunnan sopimuksen allekirjoittamisesta unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan parlamentin ja neuvoston asetuksessa (EU) N:o 515/2014 (1) säädetään, että Schengenin säännöstön täytäntöönpanoon, soveltamiseen ja kehittämiseen osallistuvat maat osallistuvat välineeseen asetuksen mukaisesti ja että tarvittavin järjestelyin täsmennetään näiden maiden rahoitusosuudet ja välineeseen osallistumiseen liittyvät täydentävät säännöt, myös säännökset, joilla varmistetaan unionin taloudellisten etujen suojaaminen ja tilintarkastustuomioistuimen toimivalta tehdä tarkastuksia.

               (2)

               Neuvosto antoi 14 päivänä heinäkuuta 2014 komissiolle luvan aloittaa neuvottelut Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton kanssa sopimuksesta, joka koskee järjestelyjä näiden maiden osallistumiseksi ulkorajojen ja viisumipolitiikan rahoitusvälineeseen vuosina 2014–2020. Neuvottelut Norjan kuningaskunnan kanssa saatiin menestyksekkäästi päätökseen parafoimalla sopimusteksti 5 päivänä heinäkuuta 2016.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

               (4)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (2) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (5)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (3) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (6)

               Sopimus olisi allekirjoitettava unionin puolesta sillä varauksella, että sopimuksen tekeminen saatetaan myöhemmin päätökseen.

               (7)

               Sopimuksen 19 artiklan 4 kohdan mukaisesti sopimusta, sen 5 artiklaa lukuun ottamatta, olisi sovellettava väliaikaisesti sen allekirjoittamispäivää seuraavasta päivästä,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa ulkorajojen ja viisumipolitiikan rahoitusvälineeseen osana sisäisen turvallisuuden rahastoa liittyviä täydentäviä sääntöjä vuosiksi 2014–2020 koskeva Euroopan unionin ja Norjan kuningaskunnan sopimus unionin puolesta sillä varauksella, että sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Sopimuksen 5 artiklaa lukuun ottamatta sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen 19 artiklan 4 kohdan mukaisesti sen allekirjoittamispäivää seuraavasta päivästä (4).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä joulukuuta 2016.

            Neuvoston puolesta

            Puheenjohtaja

         L. ŽITŇANSKÁ

      (1)  Euroopan parlamentin ja neuvoston asetus (EU) N:o 515/2014, annettu 16 päivänä huhtikuuta 2014, ulkorajojen ja viisumipolitiikan rahoitusvälineen perustamisesta osana sisäisen turvallisuuden rahastoa ja päätöksen N:o 574/2007/EY kumoamisesta (EUVL L 150, 20.5.2014, s. 143).

      (2)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (3)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (4)  Neuvoston pääsihteeristö julkaisee Euroopan unionin virallisessa lehdessä päivämäärän, josta alkaen sopimusta sovelletaan väliaikaisesti.


title: Euroopan parlamentin ja neuvoston päätös N:o 1530/2007/EY, tehty 24 päivänä lokakuuta 2007 , EU:n solidaarisuusrahaston varojen käyttöön ottamisesta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti

text:
               21.12.2007

               FI

               Euroopan unionin virallinen lehti

               L 337/1

      EUROOPAN PARLAMENTIN JA NEUVOSTON PÄÄTÖS N:o 1530/2007/EY,
   tehty 24 päivänä lokakuuta 2007,
   EU:n solidaarisuusrahaston varojen käyttöön ottamisesta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston (jäljempänä ”rahasto”) osoittaakseen solidaarisuutta katastrofialueiden väestöä kohtaan.

               (2)

               Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa.

               (3)

               Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

               (4)

               Saksa ja Ranska ovat esittäneet rahaston käyttöönottamiseksi hakemukset, jotka koskevat kahta voimakkaan myrskyn ja trooppisen pyörremyrskyn aiheuttamaa katastrofia,

         OVAT PÄÄTTÄNEET SEURAAVAA:
   1 artikla
   Euroopan unionin yleiseen talousarvioon varainhoitovuodeksi 2007 otetaan käyttöön Euroopan unionin solidaarisuusrahaston varoja 172 195 985 euroa maksusitoumus- ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 24 päivänä lokakuuta 2007.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         M. LOBO ANTUNES

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.


               12.8.2016

               FI

               Euroopan unionin virallinen lehti

               C 294/60

         P8_TA(2014)0084
   Kriisinratkaisuneuvoston jäsenten nimittäminen *
   Euroopan parlamentin päätös 16. joulukuuta 2014 komission ehdotuksesta yhteisen kriisinratkaisuneuvoston puheenjohtajan, varapuheenjohtajan ja jäsenten nimittämisestä (C(2014)9456 – C8-0284/2014 – 2014/0901(NLE))
   (Hyväksyntä)
   (2016/C 294/21)

      Euroopan parlamentti, joka

               —

               ottaa huomioon 5. joulukuuta 2014 annetun komission ehdotuksen yhteisen kriisinratkaisuneuvoston puheenjohtajan, varapuheenjohtajan ja jäsenten nimittämisestä (C(2014)9456),

               —

               ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) 56 artiklan 6 kohdan kolmannen alakohdan,

               —

               ottaa huomioon työjärjestyksen,

               —

               ottaa huomioon talous- ja raha-asioiden valiokunnan mietinnön (A8-0070/2014),

               A.

               ottaa huomioon, että asetuksen (EU) N:o 806/2014 56 artiklan 4 kohdassa säädetään, että kriisinratkaisuneuvoston puheenjohtaja, varapuheenjohtaja ja mainitun asetuksen 43 artiklan 1 kohdan b alakohdassa tarkoitetut jäsenet nimitetään ansioiden, pätevyyden, pankkitoiminta- ja rahoituskysymysten tuntemuksen sekä rahoitusalan valvonnan ja sääntelyn ja pankkien kriisinratkaisun kannalta merkityksellisen kokemuksen perusteella;

               B.

               ottaa huomioon, että asetuksen (EU) N:o 806/2014 56 artiklan 4 kohdassa säädetään, että kriisinratkaisuneuvoston jäsenten nimittämisessä noudatetaan sukupuolten tasapainon, kokemuksen ja pätevyyden periaatteita;

               C.

               ottaa huomioon, että komissio hyväksyi 19. marraskuuta 2014 asetuksen (EU) N:o 806/2014 56 artiklan 6 kohdan mukaisesti lopullisen luettelon ehdokkaista kriisinratkaisuneuvoston puheenjohtajaksi ja varapuheenjohtajaksi;

               D.

               ottaa huomioon, että komissio hyväksyi 1. joulukuuta 2014 asetuksen (EU) N:o 806/2014 56 artiklan 6 kohdan mukaisesti lopullisen luettelon ehdokkaista 43 artiklan 1 kohdan b alakohdassa tarkoitetuiksi kriisinratkaisuneuvoston jäseniksi;

               E.

               ottaa huomioon, että asetuksen (EU) N:o 806/2014 56 artiklan 6 kohdan mukaisesti molemmat luettelot on toimitettu parlamentille;

               F.

               ottaa huomioon, että komissio hyväksyi 5. joulukuuta 2014 ehdotuksen yhteisen kriisinratkaisuneuvoston puheenjohtajan, varapuheenjohtajan ja jäsenten nimittämisestä ja toimitti tämän ehdotuksen parlamentille;

               G.

               ottaa huomioon, että parlamentin talous- ja raha-asioiden valiokunta arvioi kriisinratkaisuneuvoston puheenjohtajaksi, varapuheenjohtajaksi ja jäseniksi ehdotettujen ehdokkaiden pätevyyttä erityisesti asetuksen (EU) N:o 806/2014 56 artiklan 4 kohdassa vahvistettuihin vaatimuksiin nähden;

               H.

               ottaa huomioon, että valiokunta järjesti 8. joulukuuta 2014 kuulemistilaisuuden, jossa kriisinratkaisuneuvoston puheenjohtajaehdokas Elke König piti avauspuheenvuoron ja vastasi sen jälkeen valiokunnan jäsenten kysymyksiin;

               I.

               ottaa huomioon, että valiokunta järjesti 9. joulukuuta 2014 kuulemistilaisuuden, johon osallistuivat kriisinratkaisuneuvoston varapuheenjohtajaehdokas Timo Löyttyniemi sekä kriisinratkaisuneuvoston neljäksi jäseneksi ehdotetut Mauro Grande, Antonio Carrascosa, Joanne Kellermann ja Dominique Laboureix ja jossa kaikki viisi ehdokasta pitivät avauspuheenvuoron ja vastasivat sen jälkeen valiokunnan jäsenten kysymyksiin;

               1.

               hyväksyy komission ehdotuksen seuraavien ehdokkaiden nimittämisestä:

                           a)

                           Elke König kriisinratkaisuneuvoston puheenjohtajaksi

                           b)

                           Timo Löyttyniemi kriisinratkaisuneuvoston varapuheenjohtajaksi

                           c)

                           Mauro Grande kriisinratkaisuneuvoston jäseneksi

                           d)

                           Antonio Carrascosa kriisinratkaisuneuvoston jäseneksi

                           e)

                           Joanne Kellermann kriisinratkaisuneuvoston jäseneksi

                           f)

                           Dominique Laboureix kriisinratkaisuneuvoston jäseneksi;

               2.

               kehottaa puhemiestä välittämään tämän päätöksen neuvostolle, komissiolle ja jäsenvaltioiden hallituksille.

      (1)  EUVL L 225, 30.7.2014, s. 1.


title: Neuvoston päätös (EU) 2015/890, annettu 8 päivänä kesäkuuta 2015, ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen (Uuselintarvikkeet)

text:
                  11.6.2015

                  FI

                  Euroopan unionin virallinen lehti

                  L 146/5

            NEUVOSTON PÄÄTÖS (EU) 2015/890,
      annettu 8 päivänä kesäkuuta 2015,
      ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen (Uuselintarvikkeet)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä II.

                  (3)

                  ETA-sopimuksen liitteeseen II sisältyy teknisiä määräyksiä, standardeja, testausta ja varmentamista koskevia erityisiä määräyksiä ja järjestelyjä.

                  (4)

                  Euroopan parlamentin ja neuvoston asetus (EY) N:o 258/97 (3) on otettava osaksi ETA-sopimusta.

                  (5)

                  Komission asetus (EY) N:o 1852/2001 (4) on otettava osaksi ETA-sopimusta.

                  (6)

                  Komission suositus 97/618/EY (5) on otettava osaksi ETA-sopimusta.

                  (7)

                  Euroopan parlamentin ja neuvoston asetuksen (EY) N:o 1829/2003 (6) 38 artikla, jolla muutetaan asetusta (EY) N:o 258/97, on otettava osaksi ETA-sopimusta.

                  (8)

                  ETA-sopimuksen liite II olisi näin ollen muutettava tämän mukaisesti.

                  (9)

                  ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta ETA-sopimuksen liitteen II (Tekniset määräykset, standardit, testaus ja varmentaminen) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 8 päivänä kesäkuuta 2015.

               Neuvoston puolesta

               Puheenjohtaja

            D. REIZNIECE-OZOLA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

         (4)  Komission asetus (EY) N:o 1852/2001, annettu 20 päivänä syyskuuta 2001, yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta (EYVL L 253, 21.9.2001, s. 17).

         (5)  Komission suositus 97/618/EY, annettu 29 päivänä heinäkuuta 1997, uuselintarvikkeiden ja elintarvikkeiden uusien ainesosien tieteellisistä näkökohdista, niiden markkinoille saattamista koskevien hakemusten tueksi toimitettavien tietojen esittämistavasta sekä ensiarviointien laatimisesta Euroopan parlamentin ja neuvoston asetuksen (EY) N:o 258/97 mukaisesti (EYVL L 253, 16.9.1997, s. 1).

         (6)  Euroopan parlamentin ja neuvoston asetus (EY) N:o 1829/2003, annettu 22 päivänä syyskuuta 2003, muuntogeenisistä elintarvikkeista ja rehuista (EUVL L 268, 18.10.2003, s. 1).

         LUONNOS
         ETA:N SEKAKOMITEAN PÄÄTÖS N:o …/2015
         annettu …,
         ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:

                     (1)

                     Uuselintarvikkeista ja elintarvikkeiden uusista ainesosista 27 päivänä tammikuuta 1997 annettu Euroopan parlamentin ja neuvoston asetus (EY) N:o 258/97 (1) on otettava osaksi ETA-sopimusta.

                     (2)

                     Yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta 20 päivänä syyskuuta 2001 annettu komission asetus (EY) N:o 1852/2001 (2) on otettava osaksi ETA-sopimusta.

                     (3)

                     Uuselintarvikkeiden ja elintarvikkeiden uusien ainesosien tieteellisistä näkökohdista, niiden markkinoille saattamista koskevien hakemusten tueksi toimitettavien tietojen esittämistavasta sekä ensiarviointien laatimisesta Euroopan parlamentin ja neuvoston asetuksen (EY) N:o 258/97 mukaisesti 29 päivänä heinäkuuta 1997 annettu komission suositus 97/618/EY (3) on otettava osaksi ETA-sopimusta.

                     (4)

                     Muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (4) 38 artikla, jolla muutetaan asetusta (EY) N:o 258/97, on otettava osaksi ETA-sopimusta.

                     (5)

                     Tämä päätös koskee elintarvikkeisiin liittyvää lainsäädäntöä. Elintarvikkeita koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteessä II olevan XII luvun johdannossa täsmennetään. Tätä päätöstä ei näin ollen sovelleta Liechtensteiniin.

                     (6)

                     ETA-sopimuksen liite II olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen liitteessä II oleva XII luku seuraavasti:

                     1.

                     Lisätään 97 kohdan (Euroopan parlamentin ja neuvoston asetus (EU) N:o 1169/2011) jälkeen seuraavaa:

                                 ”98.

                                    31997 R 0258: Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1), sellaisena kuin se on muutettuna seuraavilla:

                                             —

                                                32003 R 1829: Euroopan parlamentin ja neuvoston asetus (EY) N:o 1829/2003, annettu 22 päivänä syyskuuta 2003 (EUVL L 268, 18.10.2003, s. 1),

                                             —

                                                32008 R 1332: Euroopan parlamentin ja neuvoston asetus (EY) N:o 1332/2008, annettu 16 päivänä joulukuuta 2008 (EUVL L 354, 31.12.2008, s. 7).

                                       Tätä sopimusta sovellettaessa asetuksen säännöksiä koskevat seuraavat mukautukset:
                                 Lisätään 7 artiklaan seuraavaa:
                                 ’Kun komissio tekee lupapäätöksiä, EFTA-valtiot tekevät samanaikaisesti ja 30 päivän kuluessa yhteisön päätöksestä vastaavat päätökset. ETA:n sekakomitealle on ilmoitettava tällaisista päätöksistä, ja se julkaisee niistä määräajoin luetteloita Euroopan unionin virallisen lehden ETA-täydennysosassa.
                                 Jos sopimuspuolten välillä ilmenee erimielisyyksiä näiden säännösten hallinnoinnista, sovelletaan sopimuksen VII osaa tarpeellisin muutoksin.’

                                 99.

                                    32001 R 1852: Komission asetus (EY) N:o 1852/2001, annettu 20 päivänä syyskuuta 2001, yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta (EYVL L 253, 21.9.2001, s. 17).”.

                     2.

                     Lisätään otsikon ”SÄÄDÖKSET, JOTKA EFTA-VALTIOIDEN JA EFTAN VALVONTAVIRANOMAISEN ON OTETTAVA AIHEELLISELLA TAVALLA HUOMIOON” alla olevan 16 kohdan (komission suositus 2013/647/EU) jälkeen kohta seuraavasti:

                                 ”17.

                                    31997 H 0618: Komission suositus 97/618/EY, annettu 29 päivänä heinäkuuta 1997, uuselintarvikkeiden ja elintarvikkeiden uusien ainesosien tieteellisistä näkökohdista, niiden markkinoille saattamista koskevien hakemusten tueksi toimitettavien tietojen esittämistavasta sekä ensiarviointien laatimisesta Euroopan parlamentin ja neuvoston asetuksen (EY) N:o 258/97 mukaisesti (EYVL L 253, 16.9.1997, s. 1).”.

               2 artikla
         Asetusten (EY) N:o 258/97, (EY) N:o 1852/2001 ja (EY) N:o 1829/2003 sekä suosituksen 97/618/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         3 artikla
         Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (*).
         4 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

               …

                  ETA:n sekakomitean sihteerit

               …

            (1)  EYVL L 43, 14.2.1997, s. 1.

            (2)  EYVL L 253, 21.9.2001, s. 17.

            (3)  EYVL L 253, 16.9.1997, s. 1.

            (4)  EYVL L 268, 18.10.2003, s. 1.

            (*)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2011/771/EU: Euroopan parlamentin ja neuvoston päätös, annettu 16 päivänä marraskuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/004 EL/ALDI Hellas, Kreikka)

text:
               30.11.2011

               FI

               Euroopan unionin virallinen lehti

               L 317/29

         EUROOPAN PARLAMENTIN JA NEUVOSTON PÄÄTÖS,
   annettu 16 päivänä marraskuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/004 EL/ALDI Hellas, Kreikka)
   (2011/771/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, perustettiin lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Kreikka esitti 10 päivänä toukokuuta 2011 hakemuksen EGR:n varojen ottamiseksi käyttöön ALDI Hellas Supermarket Holding EPE & Assoc. E.E. -yrityksen ja yhden toimittajan – Thessaloniki Logistics SA – toteuttamien työntekijävähennysten vuoksi ja täydensi hakemustaan lisätiedoilla 22 päivään kesäkuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 918 500 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Kreikan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 2 918 500 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 16 päivänä marraskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         W. SZCZUKA

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen   (ETA:n kannalta merkityksellinen teksti)

text:
               4.6.2005

               FI

               Euroopan unionin virallinen lehti

               C 137/4

         Komission päätös, jonka mukaan toimenpiteitä, jotka Tšekki on ilmoittanut liittymisasiakrijan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen
   (2005/C 137/06)
   (ETA:n kannalta merkityksellinen teksti)
   Päätöksen tekopäivä:
   Jäsenvaltio: Tšekin tasavalta
   Tuen numero: CZ 46/2003
   Nimike: Investiční a poštovní banka, a.s. (IPB)/Československá obchodní banka, a.s. (ČSOB)
   Tarkoitus: Tuki pankkialalle
   Muita tietoja: Komission päätös, jonka mukaan Tšekin tasavallan liittymisasiakirjan liitteessä IV olevan 3 kohdan mukaisen väliaikaisen järjestelyn nojalla ilmoittamia toimenpiteitä IPB /ČSOB -pankin hyväksi ei voida soveltaa liittymisen jälkeen.
   Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:
   http://europa.eu.int/comm/secretariat_general/sgb/state_aids/
   Päätöksen tekopäivä:
   Jäsenvaltio: Tšekki
   Tuen numero: CZ 51/2003
   Nimike: Pragobanka, a.s.
   Tarkoitus: Tuki pankkialalle
   Muita tietoja: Komission päätös, jonka mukaan Pragobanka, a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:
   http://europa.eu.int/comm/secretariat_general/sgb/state_aids/
   Päätöksen tekopäivä:
   Jäsenvaltio: Tšekki
   Tuen numero: CZ 56/2003
   Nimike: Coop Banka, a.s.
   Tarkoitus: Tuki pankkialalle
   Muita tietoja: Komission päätös, jonka mukaan Coop Banka, a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:
   http://europa.eu.int/comm/secretariat_general/sgb/state_aids/
   Päätöksen tekopäivä:
   Jäsenvaltio: Tšekki
   Tuen numero: CZ 80/2004
   Nimike: První Městská Banka, a.s.
   Tarkoitu: Tuki pankkialalle
   Muita tietoja: Komission päätös, jonka mukaan První Městská Banka, a.s. -pankin hyväksi toteutettavia toimenpiteitä, jotka Tšekki on ilmoittanut liittymisasiakirjan liitteessä IV olevan 3 kohdan mukaisen väliaikaisen järjestelyn nojalla, ei voida soveltaa liittymisen jälkeen.
   Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:
   http://europa.eu.int/comm/secretariat_general/sgb/state_aids/


title: Euroopan parlamentin päätös (EU) 2015/1658, annettu 29 päivänä huhtikuuta 2015, Euroopan elintarviketurvallisuusviranomaisen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/247

      EUROOPAN PARLAMENTIN PÄÄTÖS (EU) 2015/1658,
      annettu 29 päivänä huhtikuuta 2015,
      Euroopan elintarviketurvallisuusviranomaisen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2013 sekä viranomaisen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä viranomaiselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (5) ja erityisesti sen 44 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0097/2015),

         1.

            toteaa, että Euroopan elintarviketurvallisuusviranomaisen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan elintarviketurvallisuusviranomaisen varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 160.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EYVL L 31, 1.2.2002, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2013/720/EU: Neuvoston päätös, annettu 15 päivänä marraskuuta 2013 , Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta Euroopan unionin ja Marokon kuningaskunnan kesken tehdyn pöytäkirjan allekirjoittamisesta Euroopan unionin puolesta

text:
                  7.12.2013

                  FI

                  Euroopan unionin virallinen lehti

                  L 328/1

         NEUVOSTON PÄÄTÖS,
         annettu 15 päivänä marraskuuta 2013,
         Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta Euroopan unionin ja Marokon kuningaskunnan kesken tehdyn pöytäkirjan allekirjoittamisesta Euroopan unionin puolesta
         (2013/720/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto on 22 päivänä toukokuuta 2006 hyväksynyt asetuksella (EY) N:o 764/2006 (1) Euroopan yhteisön ja Marokon kuningaskunnan välisen kalastuskumppanuussopimuksen (2), jäljempänä ’kumppanuussopimus’, tekemisestä.

                     (2)

                     Tässä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn viimeisimmän pöytäkirjan (3) soveltaminen päättyi 20 päivänä joulukuuta 2011.

                     (3)

                     Neuvosto on valtuuttanut komission neuvottelemaan uuden pöytäkirjan, jossa unionin aluksille myönnetään kalastusmahdollisuuksia Marokon kuningaskunnan suvereniteettiin tai lainkäyttövaltaan kalastuksen osalta kuuluvilla vesillä. Neuvottelujen päätteeksi parafoitiin uusi pöytäkirja 24 päivänä heinäkuuta 2013.

                     (4)

                     Tämä pöytäkirja olisi allekirjoitettava sillä varauksella, että sen tekeminen saatetaan päätökseen,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta Euroopan unionin ja Marokon kuningaskunnan kesken hyväksytty pöytäkirja, jäljempänä ’pöytäkirja’, unionin puolesta sillä varauksella, että mainitun pöytäkirjan tekeminen saatetaan päätökseen.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 15 päivänä marraskuuta 2013.

                  Neuvoston puolesta

                  Puheenjohtaja

               R. ŠADŽIUS

            (1)  EUVL L 141, 29.5.2006, s. 4.

            (2)  Neuvoston asetus (EY) N:o 764/2006, annettu 22 päivänä toukokuuta 2006, Euroopan yhteisön ja Marokon kuningaskunnan välisen kalastuskumppanuussopimuksen tekemisestä (EUVL L 141, 29.5.2006, s. 1).

            (3)  Euroopan unionin ja Marokon kuningaskunnan välinen pöytäkirja Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta (EUVL L 202, 5.8.2011, s. 3).